31/01/2017 | Administración LocalMunicipal
Cambre
Corrección de erros: Programa Cambre Emprende 2016

ANUNCIO O Pleno municipal, na sesión ordinaria do día 28 de decembro de 2016, aprobou as bases da convocatoria de subvención municipal á creación de empresas do Concello de Cambre - Programa Cambre Emprende 2016, así como a súa convocatoria. As ditas bases foron publicadas no Boletín Oficial da Provincia núm.11, do 17 de xaneiro de 2017. Advertido un erro na citada publicación, no que non figura incluído o Anexo I. I., dáse publicidade a este anexo para xeral coñecemento. Cambre, 26 de xaneiro de 2017. O alcalde Óscar A. García Patiño DECLARACIÓN RESPONSABLE (ANEXO I. I) CAMBRE EMPRENDE Don/dona ___________________________________________________________________________________, con D. N. I. __________________ En nome e representación de Razón social ___________________________________________________________________________________________, C. I. F. ______________________ Declaro responsablemente que: – Todos os datos que constan na solicitude e nos documentos que se xuntan son certos. – Non se incorre en ningunha das incompatibilidades sinaladas na base cuarta do programa, non concorre ningunha das circunstancias previstas no punto 2 do artigo 13 da Lei 38/2003, no punto 2 do artigo 10 da Lei 9/2007, do 13 de xuño, de subvencións de Galicia, e reúnense as condicións para ser beneficiario/a de acordo co establecido na base segunda do programa. – Non foi excluído/a do acceso aos beneficios derivados da aplicación dos programas de emprego, conforme ao establecido no artigo 46.2 do texto refundido da Lei sobre infraccións e sancións na orde social, aprobado polo Real decreto lexislativo 5/2000, do 4 de agosto. A presentación da presente solicitude comporta a autorización ao Concello de Cambre para a obtención das certificacións establecidas na base sexta do programa, que debe emitir a Axencia Estatal da Administración Tributaria, á Tesourería Xeral da Seguridade Social, á Consellería de Facenda da Xunta de Galicia, e ao Concello de Cambre. A presentación da presente solicitude comporta a autorización ao Concello de Cambre, no suposto de ter a condición de beneficiario/a da subvención, para realizar as actuacións de comprobación e seguimento necesarias para comprobar o cumprimento da finalidade do programa Cambre Emprende, nomeadamente a solicitar á Tesourería Xeral da Seguridade Social a información sobre a situación de alta na Seguridade Social durante o primeiro ano de actividade, conforme ao establecido nas bases sexta e décimocuarta do programa. Para cumprir co art.5 da Lei orgánica 15/1999, do 13 de decembro, de protección de datos de carácter persoal, infórmaselle que os datos persoais obtidos mediante a cumprimentación deste formulario e demais documentos serán incluídos para o seu tratamento nun ficheiro automatizado do que é responsable o Concello de Cambre. Ademais, informámoslle que a finalidade do citado ficheiro é a tramitación dos expedientes destas subvencións. En calquera momento poderá exercer os dereitos de acceso, rectificación, cancelación e oposición dirixíndose ao Concello de Cambre, rúa Adro n.º 1, 15660 Cambre, entidade responsable do ficheiro.